CELEX: 52004SC1724
Language: el
Date: 2005-01-06
Title: Σχέδιο αποφαση της Μεικτης Επιτροπης του ΕΟΧ για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ - Σχέδιο της Κοινής Θέσης της Κοινότητας

Σημαντική ανακοίνωση νομικού περιεχομένου

|

52004SC1724

Σχέδιο αποφαση της Μεικτης Επιτροπης του ΕΟΧ για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ - Σχέδιο της Κοινής Θέσης της Κοινότητας  /* SEC/2004/1724 τελικό */  

	Βρυξέλλες, 06.01.2005SEC(2004)1724 τελικόΣχέδιοΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ- Σχέδιο της Κοινής Θέσης της Κοινότητας -(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Για να εξασφαλίζεται η απαιτούμενη ασφάλεια δικαίου και ομοιογένεια της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία για τον ΕΟΧ ολόκληρη τη σχετική κοινοτική νομοθεσία, το συντομότερο δυνατό μετά τη θέσπισή της.2. Συνεπώς, η Μεικτή Επιτροπή του ΕΟΧ οφείλει να εγκρίνει τη συνημμένη απόφαση για τροποποίηση του παραρτήματος ΙI της συμφωνίας για τον ΕΟΧ με την προσθήκη του νέου κοινοτικού κεκτημένου στον τομέα των τεχνικών κανόνων, προτύπων, δοκιμών και πιστοποίησης. Η απόφαση αφορά την ακόλουθη οδηγία:32004 L 0012 : Οδηγία 2004/12/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, που τροποποιεί την οδηγία 94/62/ΕΚ για τις συσκευασίες και τα απορρίμματα συσκευασίας.3. Το σχέδιο απόφασης της Μεικτής Επιτροπής θεσπίζει αναπροσαρμογή, ώστε να μπορέσει η Ισλανδία να επωφεληθεί από τις ίδιες παρεκκλίσεις από τις οποίες επωφελούνται οι πλέον απομακρυσμένες περιοχές που αναφέρονται στην οδηγία, λαμβανομένης υπόψη της ιδιαίτερης γεωγραφικής δομής, του μικρού και διασκορπισμένου πληθυσμού καθώς και του αγροτικού χαρακτήρα της χώρας.4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας για τις αποφάσεις που αφορούν επέκταση του κοινοτικού δικαίου μέσω εισαγωγής σημαντικών τροποποιήσεων.5. Το σχέδιο απόφασης της Μεικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή προτίθεται να παρουσιάσει τη θέση της Κοινότητας στη Μεικτή Επιτροπή του ΕΟΧ το συντομότερο δυνατό μετά την έγκριση από το Συμβούλιο.ΣχέδιοΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψητη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,Εκτιμώντας τα ακόλουθα:(1) Το παράρτημα IΙ της συμφωνίας τροποποιήθηκε με την απόφαση αριθ. .../.. της Μεικτής Επιτροπής ΕΟΧ της ...[1]·(2) Η οδηγία 2004/12/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, που τροποποιεί την οδηγία 94/62/ΕΚ για τις συσκευασίες και τα απορρίμματα συσκευασίας[2] πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το σημείο 7 (οδηγία 94/62/ΕΚ του Ευρωπαϊκού Κοινοβουλίου και του Συμβουλίου) στο κεφάλαιο XVII του παραρτήματος II της συμφωνίας τροποποιείται ως εξής:1. Το παρακάτω κείμενο προστίθεται πριν από τις μεταβατικές ρυθμίσεις:«, όπως τροποποιήθηκε από:- 32004 L 0012 : Οδηγία 2004/12/EΚ του Ευρωπαϊκού Κοινοβουλίου και του Συμβουλίου της 11ης Φεβρουαρίου 2004 (ΕΕ L 47 της 18.2.2004, σ. 26).'2. Το παρακάτω κείμενο προστίθεται μετά τις μεταβατικές ρυθμίσεις:‘Για τους σκοπούς της παρούσας συμφωνίας, οι διατάξεις της οδηγίας αναπροσαρμόζονται ως εξής:Στο άρθρο 6 παράγραφος 7 προστίθεται η λέξη «Ισλανδία» μετά τη λέξη «Ιρλανδία» και παρεμβάλλονται οι λέξεις «, της ύπαρξης αγροτικών περιοχών και της χαμηλής πυκνότητας του πληθυσμού» μετά τη λέξη «περιοχών».’Άρθρο 2Τα κείμενα της οδηγίας 2004/12/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης , είναι αυθεντικά.Άρθρο 3Η παρούσα απόφαση αρχίζει να ισχύει στις [....], υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας*.Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες, .Για τη Μεικτή Επιτροπή του ΕΟΧΟ ΠρόεδροςΟι Γραμματείς της Μεικτής Επιτροπής ΕΟΧ [1] ΕΕ L …[2] ΕΕ L 47, 18.2.2004, σ. 26.* Δεν αναφέρονται συνταγματικές απαιτήσεις.